Den mest lysende fremtid ventede [[Panamá]]. Herfra erobrede spanierne [[Costa Rica]], hvor den første spanske guvernør [[1522]] bosatte sig i [[Cartagena (Costa Rica)|Cartagena]]. Et år tidligere havde høvdingene af [[Nicoyahalvøen|Nicoya]] og [[Nicaragua]] modtaget dåben og anerkendt den spanske overhøjhed, hvilket ledte til grundlæggelsen af stæderne [[Granada (Nicaragua)|Granada]] og [[León (Nicaragua)|Léon]]. Man trængte stadig længere ind i landet, til Centralamerika helt og holdent var blevet spansk. Det var også i Panamá at Pizarro sammendrog sine stridskræfter for at erobre Peru. [[1533]] besattes [[Cusco]], [[1534]] [[Quito]], [[1535]] grundlagdes [[Lima]], [[1535]] og [[1536]] erobredes [[Chile]] frem til [[Coquimbo]], og [[1539]] indtoges [[Bolivia]]s højplateau.
Historie